**SPrÁva o Účasti verejnosti na Tvorbe právnych Predpisov**

Návrh zákona o príspevkoch z fondov Európskej únie a o zmene a doplnení niektorých zákonov bol vypracovaný na základe úlohy B.1. z uznesenia vlády Slovenskej republiky č. 340 zo 16. júna 2021 k Plánu legislatívnych úloh vlády Slovenskej republiky na mesiace jún až december 2021.

Na základe vyššie uvedeného a v súlade s čl. 10 ods. 1 Legislatívnych pravidiel vlády Slovenskej republiky, bola na portáli Slov-Lex zverejnená predbežná informácia PI/2021/85 od 26. apríla 2021 do 7. mája 2021 za účelom informovania verejnosti a orgánov verejnej správy. V rámci zverejnenia predbežnej informácie boli zaslané návrhy od APZ (Asociácia priemyselných zväzov) a hlavného mesta (Hlavné mesto Slovenskej republiky Bratislava), ktoré boli vyhodnotené a zapracované pred interným pripomienkovým konaním a jeden návrh od Americkej obchodnej komory v Slovenskej republike (AmCham Slovakia), ktorý bol následne odkonzultovaný. Návrh nemá vplyv na pripravovaný právny predpis.